  Виталий Пронин «Конный заводын» пудозы бырыны кутскылӥз.Ёросын туннэ 7 хозяйство. Кӧня ке ар талэсь азьвыл кӧняез ке чутыны кутскылӥз.Кылсярысь, «Конный заводын» пудозы бырыны кутскылӥз. Но туэ татын но йӧл кыскон, миым сярысь, 233 тонналы йылӥз. Азьмынӥсь «Родина» хозяйстволэсь кӧнялы ке гинэ бере кыле. 10 толэзь ӵоже гракъёс 976 тонналы уногес йӧл кыскизы, кылем арын сярысь, со 8 процентлы тросгес. Тазьы ужамзы хозяйствоослэсь барыш поттонзэс ог 17 процентлы ӝутӥз.-  Уногес йӧл кыскыны кутскеммы хозяйствоослы техниказэс выльдыны юрттӥз, - вера ёрос администрациысь гурт удысъя управлениен кивалтӥсь Сергей Овчинников. - Азьвыл туала тракторъёс но комбайнъёс басьтыны «Родина» хозяйство гинэ луонлык шедьтэ ке вал, туэ ваньмыз хозяйствоос ӵошатскыса кадь гаражъёссэс тырмытӥзы. Оглом 49 миллион манет тыр техника басьтӥзы. Зэм, йӧллы закупочной дунъёс, миым сярысь, 8 копейкалы гинэ будӥзы. Котыр ваньмызлы дун будэ бере, та туж ӧжыт.Ёросэз ӝутонэ берло дыре инвесторъёс но пыриськыны шӧтазы. Огез «Вынлудэ» лыктӥз. Со юрттӥськемен, 3 арня талэсь азьвыл хозяйствоын 200 йырлы чаклам туала ферма усьтӥськиз, кунян гидзы но выльдӥськиз. Эсьма, ӟеч выжыысь  75 ветыл но басьтыны быгатӥзы. Юрттӥськись ӧй луысал ке, кин тодэ, оло, пудозэс выльдыны но ӧй быгатысалзы. Мукет хозяйствоос туэ одӥг скал но ӧз басьтэ. Огез уго 100 сюрс манетлэсь дуно усе.- Выль ферма пуктон туала арын капчи ӧвӧл. 200 йырлы чакласа гид ӝутон ог 30 миллион манет тыр усе. Со понна республикалэн бюджетысьтыз 2,6 миллион манет тыр юрттэт висъяське. 1 скал возён интылы со 13 сюрс манет. Пермь улосвылын одӥг интылы 70 сюрс манет сёто. Нош гидэз пудоен тырмытоно на ук. 200 йыр скал басьтон понна 20 миллион манет кулэ. Соин но хозяйствоос туннэ уг дырто пуктӥськыны. Эстӥськонлы, материаллы, удобренилы дунъёс йыло, нош юрттэт уг буды. Соин но мар карыны паймо, асьсэлэн азинтӥськемзы туж потэ ке но. Ӟеч вакытъёслы оскыса, туэ «Родина» но «Нива» хозяйствоос силос гинэ 3 арлы тырмымон дасязы, - шуэ Сергей Овчинников.Елена Сараматова Туспуктӥз А. Горбунов Теги: Гракёрос пудовордон  